Literêre terme en teorieë het oorspronklik in 1992 by HAUM-Literêr in Pretoria verskyn onder redaksie van T.T. Cloete. Die werk is sedert 2008 gedigitaliseer met toestemming van die kopiereghouer, Maskew-Miller Longman. Die teks van die 2007-uitgawe van Van Gorp et al. se Lexicon van literaire termen word ingesluit met die goedgunstige toestemming van die outeurs.
Sedert 2017 is ons besig om LTT by te werk en op datum te bring, danksy 'n ruim bydrae van die Suid-Afrikaanse Akademie vir Wetenskap en Kuns vir hierdie doel. Hierdie bydrae word met dank erken.
Rig enige korrespondensie, navrae of kommentaar asb. aan Hein Viljoen (hoofredakteur) of Sanko Lewis (webmeester) via LTT se facebook-blad by https://www.facebook.com/littermteorie. Aanbiedings om LTT by te werk, is veral hartlik welkom.